Սիրի Նիլսեն

Սիրի Անն Նիլսեն (, ), նորվեգացի երգչուհի և կրկնօրինակման դերասանուհի։ Որպես երկու Ֆոլկ երաժշտություն կատարողների դուստր մեծացել է երաժշտական շրջապատում։ Նիլսենն առանձնանում է երգերի գրման անկեղծությամբ, արտահայտչականությամբ և ձայնի դիապազոնով, որը բնութագրվում էր որպես յուրահատուկ և անթերի։ Առաջին երկու ալբոմներում երգեցողությունը ուղեկցում էր ուկուլելեի վրա խաղով։

Նիլսենն իր առաջին ելույթը կատարել է 2007 թվականին և առաջադրվել է Գրեմմի մրցանակաբաշխությունում` 2011 թվականի «Լավագույն երգչուհի» անվանակարգում։ Մի քանի տարի աշխատել է կրկնօրինակման դերասանուհի, հնչունավորել է մի քանի գեղարվեստական ֆիլմերում և հեռուսատատեսությունում։

Կենսագրություն 
Սիրի Նիլսենը ծնվել է Օսլոյում, մեծացել Սագենեյ քաղաքում։ Մանուկ հասակում հանդես է եկել երկու նորվեգական ֆիլմում, որոնցից մեկը Maja Steinansikt (1996) է, որում կատարել է գլխավոր դեր։

12 տարեկան հասակում Նիլսենը պարել է բալետում, նախքան որոշում կկայացներ իրեն նվիրելու երաժշտական կարիերային։ Նա ուներ երգերով լի գաղտնի նոթատետր, որոնք նա ստեղծել էր դեռահասության տարիքում։ Սիրին առաջին անգամ հասարակության առջև հանդես է եկել 2007 թվականի ապրիլին, Օսլոյի Den Gode Kafe  սրճարանում։

2008 թվականի հոկտեմբերին Սիրի Նիլսենը հաղթել է նոր կատարողների միցույթում` նորվեգական Grappa լեյբլի հովանավորությամբ։ Պարգևատրման ժամանակ ժյուրին նրան բնութագրել է որպես «նորվեգերեն հասարակ և անկեղծ երգերի տեքստեր գրելու համարձակություն» ունեցող։ Որպես պարգևի մաս Նիլսենը ստացել է երգ ձայնագրելու պայմանագիր, որն իրականացվել է 2009 թվականին Vi som ser i mørket (Մենք, որ տեսնում ենք մթության մեջ) երգի տեսքով։

Որպես գեղարվեստական ֆիլմերի և հեռուստատեսության կրկնօրինակման դերասանուհի Նիլսենը խաղացել է Կարմեն Կորտես «Լրտեսների երեխաներ 2» ֆիլմում, Լիզա Սիմպսոն «Սիմպսոնները կինոյում» լիամետրաժ մուլտֆիլմում և այլն։

Vi som ser i mørket

Alle snakker sant (Բոլորն ասում են ճշմարտությունը) 
Նիլսենը երգերը գրում էր ձմռան վերջում։ Նա ասում էր, որ այդ ժամանակահատվածում բառերը պետք է հանգստացնեն իրեն, իսկ ամռան սկզբին, երբ նա դրանք ձայնագրում էր, արդեն գտնվում էր այլ հոգեվիճակում։

Aftenposten բնութագրում է երգի տեքստերը որպես «լավ և անկեղծ գրված»։ Մի այլ գրախոս ալբոմը բնութագրել է այսպես. «պայծառ գույների աներևակայելի համադրում մթությանը», ավելացնելով, «դա սովորաբար խանգարում է այդ թեթև երաժշտությանը դառնալու ծայրահեղ քնքուշ»։

Շատ գրախոսներ կենտրոնանում էին Սիրիի ձայնի վրա։ The Guardian-ի էջերում «Alle snakker Sant» սինգլը ստացել է բարձր գնահատական նաև նորվեգացի երաժշտական քննադատների կողմից։ Ալբոմը թողարկվեց 2012 թվականի ապրիլի 9-ին Անգլիայում։

Skyggebokser

Այլ աշխատանքներ 
2012 թվականի օգոստոսին Նիլսենը թողարկել է Siri Nilsen: Live fra Rockefeller Music Hall (Siri Nilsen: Live from Rockefeller Music Hall), հաշված 12 երգ։

Կատարող 

Մենակատարի կարիերային ի լրացում Նիլսենը հանդես է գալիս Օսլոյում ապրող երաժշտական և հասարակական Blues Run The Game ընկերության հետ, օրինակ, Արիդ Համերոյի և Յենս Սարելյուսի հետ։

2011 թվականի դեկտեմբերի 15-ին հայտարարվեց Սիրի Նիլսենի Spellemannprisen (նորվեգական Գրեմմի) պարգևատրման մասին «Լավագույն երգչուհի» անվանակարգում իր Alle snakker Sant  ալբոմի համար։ Պարգևատրման արարողությունը տեղի ունեցավ 2012 թվականի հունվարի 14-ին Օսլոյի Ազգային թատրոնում։

Անձնական կյանք 
Նիլսենի հայրը` Լիլեբյորն Նիլսենը (ծնվ. 1950 Օսլո, Նորվեգիա), Նորվեգիայում առաջին անգամ հայտնի դարձավ 1970-ական թվալկանների սկզբին իր առաջին ալբոմի թողարկումից հետո, մայրը` ամերիկացի Շարի Նիլսենն է։ Սիրի Նիլսենն իր առաջին երգը գրել է, երբ 6 տարեկան էր, բայց նրան պահպանում էին երաժշտական տարբեր ոլորտներից։ Այդ առիթով հայրը գել է. «Մի անգամ Սիրին ու քույրը դպրոցից տուն եկան և երգեցին հայրիկի երգը, որը սովորել էին այդ օրը դպրոցում` չիմանալով, որ հենց ես եմ գրել այն» (Լիլեբյորն Նիլսենը հայտնի երգերի գիրք է գրել, որը հրատարակվել է երկար ժամանակ)։

2011 թվականի նոյեմբերին Նիլսենը հոր հետ միասին հանդես է եկել նորվեգական Senkveld med Thomas og Harald  գիշերային շոուում։ Նա կատարել է Alle snakker sant սինգլը և նվագել հավայան կիթառ։

2012 թվականի հունիսին Սիրի Նիլսենն ու նորվեգացի կատակերգու դերասան Անդերսը, որի հետ երգչուհին մի քանի տարի հարաբերությունների մեջ էր, աղջիկ ունեցան։

Պարգևներ 
 2014 թվական` Spellemannprisen լավագույն երգերի հեղինակ  Skyggebokser ալբոմի համար։

Սկավառակագրություն

Ալբոմներ 

 Համերգային ալբոմներ
 2012: Siri Nilsen: Live fra Rockefeller Music Hall

Սինգլներ 

 2013: «Death Hanging» (Susanna feat. Siri Nilsen & Susanne Sundfør)

Հնչյունավորած դերեր

Ծանոթագրություններ

Արտաքին հղումներ 
 Официальный сайт   (на норвежском)
 Видео Сири Нильсен Passasjer с альбома 2014 года Skyggebokser

Նորվեգացի երգչուհիներ
Նորվեգացի փոփ երգիչներ
21-րդ դարի երգչուհիներ
Նորվեգացի դերասանուհիներ
Նորվեգացի կոմպոզիտորներ